Chanelle Henning-moord: Twee verdagtes wil pleitooreenkoms aangaanDie vermoorde Chanelle Henning en haar seuntjie Benjamin. Foto: Facebook Twee van die vyf mans wat aangekla word van die moord op Chanelle Henning wil ‘n pleitooreenkoms met die staat aangaan. Gerhardus du Plessis (34) en Willem Pieterse is in onderhandelinge met die staat om ‘n pleitooreenkoms aan te gaan. Hulle saak is uitgestel tot 14 Desember en hulle sal by die Garsfontein-polisiestasie in aanhouding bly. Du Plessis, wat vroeër ŉ speurder was by die Hercules-polisiestasie het erken dat hy Henning doodgeskiet het. Pieterse was glo die bestuurder van die motorfiets wat in die moord gebruik is. Andre Gouws (47), wat glo ŉ vriend is van Henning se eksman Nico, het nie om borg aansoek gedoen nie aangesien hy ŉ nuwe regsverteenwoordiger aangestel het. Ambrose Monye (37) en Preshan Singh (24) het saam met Gouws verskyn. Monye en Gouws se borgaansoek is tot 17 Januarie uitgestel weens “onvoorsiene omstandighede”. Daar is ook aangevoer dat die beskuldigdes nie met ŉ staatsgetuie, genaamd Lerato, mag kontak maak nie. Singh se borgaansoek is tot Woensdag uitgestel. Henning se suster, Monique Habberton, het vroeër vanoggend op Facebook gevra dat mense moet bid dat die regter nie borg toestaan aan die mans wat vir haar suster se moord in hegtenis geneem is nie. Vir ŉ tydlyn van die gebeure rondom Henning se moord klik hier.